
Finanțare pentru apicultorii din Munții Făgăraș: granturi pentru dezvoltarea apiculturii tradiționale și ecologice oferite de Fundația Conservation Carpathia și Zentiva
ÎNDRUMAR PENTRU SOLICITANȚI
Obiectivul programului este de a susține apicultura tradițională din jurul Munților Făgăraș. Susținem acei apicultori care își propun sau deja folosesc vatră de pastoral în Munții Făgăraș.

Informații generale
Rolul albinerlor este vital în menționerea biodiversității și menținerea echilibrului ecosistemelor pe pământ. 
Fundația Conservation Carpathia și  Roadele Munților, întreprindere socială, creată de Fundația Conservation Carpathia, care integrează produse naturale și servicii din zona Munților Făgăraș, în parteneriat cu Zentiva lansează un program de susținere a apicultorilor din zona Munților Făgăraș prin Carpathia Fund. Această inițiativă se înscrie în strategia Fundației privind transformarea și adaptarea economiei locale în vederea înființării Parcului Național Munții Făgăraș și de a contribui la perpeutarea biodiversității din aceste zone unice din Europa. 
Pentru Zentiva, sănătatea oamenilor este strâns legată de sănătatea mediului în care trăim. Biodiversitatea joacă un rol esențial în menținerea echilibrului ecosistemelor și în protejarea resurselor naturale de care depind comunitățile noastre. Prin susținerea acestui program de granturi pentru apicultorii din Munții Făgăraș, Zentiva își dorește să contribuie la dezvoltarea unor practici responsabile, care sprijină atât economia locală, cât și conservarea naturii. „Suntem bucuroși să colaborăm cu Fundația Conservation Carpathia pentru a încuraja inițiative care creează valoare pe termen lung pentru oameni și pentru mediu.” 
Fundația Conservation Carpathia a lansat în 2021 Roadele Munților Făgăraș un integrator de produse naturale și servicii din zona Munților Făgăraș, către clienții interesați să consume local.  
Roadele Munților este o întreprindere socială care crede că prosperitatea oamenilor poate avea loc în paralel cu protejarea naturii, într-un proces din care toată lumea câștigă: comunitățile rurale au parte de evoluție, consumatorii au acces la produse tradiționale autentice, iar natura primește respect.
Obiectivul programului
Programul își propune să ofere suport financiar prin granturi și asistență tehnică pentru 4 apicultori din zona Munților Făgăraș pentru a-și menține abordarea tradițională în domeniul apiculturii și a de a beneficia de biodiversitatea bogată din această zonă. 
ELIGIBILIATE
Mecanismul de granturi mici urmărește să ofere finanțare pentru proiecte care se aliniază la temele principale de mai sus și se concentrează geografic pe Munții Făgăraș.
Pentru a fi luate în considerare pentru un grant, proiectele trebuie să îndeplinească următoarele criterii: 
Să fie o întreprindere înregistrată conform legislației în vigoare, care își desfășoară activitatea în zona Munților Făgăraș, din comunitățile:
Argeș: Dâmbovicioara, Rucăr, Valea Mare Pravăț, Lerești, Domnești, Nucșoara, Arefu, Sălătrucu, Dragoslavele, Stoenești, Cetățeni, Bughea de Sus, Berevoești, Albeștii de Argeș, Miorele, Mățău
Vâlcea: Perișani, Boișoara, Câineni
Sibiu: Turnu Roșu, Racovița, Avrig, Porumbacu de Jos, Cârțișoara, Arpașu de Jos
Brașov: Ucea, Viștea, Drăguș, Sâmbăta de Sus, Lisa, Recea, Hârseni, Șinca Veche, Șinca Nouă,  orașele Făgăraș și Victoria
Dâmbovița: Pucheni, Runcu, Moroeni
Înregistrare: Stupii trebuie să fie înregistrați în Baza Națională de Date (BND) și să aibă autorizație/înregistrare sanitar-veterinară.
Identificare: Familiile de albine trebuie să fie identificate de către Agenția Națională pentru Zootehnie (ANZ).
Formă juridică: Poate fi persoană fizică, PFA, II, IF sau persoană juridică.
Situație economică: Să nu se afle în procedură de faliment sau lichidare. 
Dimensiunea minimă: Să dețină între 80 și 150 de familii (pentru a asigura viabilitatea economică).
Angajamentul Bio: Să fie înscriși sau să se angajeze că vor intra în conversie ecologică în termen de 12 luni.
Practică deja stupăritul pastoral sau intenționează să își amplaseze temporar stupii în această zonă (Munții Făgăraș).
Să dețină autorizațiile necesare pentru desfășurarea acelui tip de activitate (dovada autorizației de funcționare) și certificat constatator/autorizație de siguranță alimentară / aviz de funcționare de la Primărie. În cazul în care solicitantul nu deține încă această autorizație pentru activitatea la care solicită finanțare, acesta poate depune în continuare o cerere, dar nu se va vira finanțarea câștigată până când nu prezintă autorizația. 
Durata proiectului să nu depășească 6 luni și să fie finalizat până la 30 iunie 2027.
Pentru firmele care nu sunt înregistrate în scopuri de TVA, TVA-ul nedeductibil este cost eligibil iar pentru solicitanții, care sunt înregistrate în scopuri de TVA, TVA-ul nu este eligibil.
Are capacitate financiară de a asigura minim 15% cofinanțare în numerar raportat la bugetul proiectului.
PROIECTE ELIGIBILE
Achiziție de echipamente cu eficiență energetică – sensori de temperatură, cântare electronice etc.
Achiziție de sistem fotovoltaic + baterii pentru stupină
Achiziție gard electric (set complet) pentru pavilonul apicol
Achiziție de tratamente exclusiv certificate ecologic fără soluții industriale, chiar dacă stupina nu este certificată ecologic 
Achiziție de stupi sau reparație de stupi – maxim 20% din buget
Achiziție de stupi demonstrativi și echipamente pentru vizitatori
Costuri cu dezvoltarea de activități educaționale despre stupină
Achiziție de ambalaje de sticlă – reducerea ambalajului plastic
Costuri cu deplasarea în pastoral dacă se desfășoară în zone montane din Munții Făgăraș. Nu sunt eligibile costurile cu pastoralul în alte zone ale țării
Costuri de marketing – etichete, promovare – maxim 20% din bugetul proiectului
Costuri de certificare ecologică a stupinei plus a produselor 
Costuri pentru pegătirea de pachete de produse sub marca Roadele Munților - tip suvenir
Mecanismul de granturi mici vizează proiecte cu o valoare de 4 000 EUR, cu cel puțin 15% finanțare proprie furnizată de întreprindere/beneficiar. 

Nu se va permite utilizarea fondurilor pentru următoarele activități:
Achiziționarea de terenuri sau activități de construcție 
Plata salariilor 
Plata servicii de consultanță/management de proiect
Achiziționarea de bunuri sau servicii fără facturi. Achizițiile de peste 500 EUR vor avea nevoie de aprobarea prealabilă a Fundației Conservation Carpathia(a se vedea așteptările candidaților selectați).
Finanțarea proiectelor care sunt deja finanțate integral de un alt program de granturi guvernamentale/europene 
Nu sunt eligibile proiecte care au fost deja implementate sau activități, care au fost deja derulate.

PROCESUL DE APLICARE ȘI CALENDARUL
Calendarul mecanismului de granturi mici se desfășoară după cum urmează:
Lansarea Mecanismului de granturi mici – 28 octombrie 2026
Depunerea cererii de proiect - Solicitanții vor trimite documentele de candidatură către echipa Departamentului Relația cu Comunitățile din cadrul Fundației Conservation Carpathia către Maria Petrișor, m.petrisor@carpathia.org până la data de 27 noiembrie 2026 până la ora 24:00 . Documentele completate vor trebui să includă:
Formular de cerere 
Bugetul proiectului 
Documente justificative - a se vedea anexa A la formularul de cerere
Evaluarea cererilor de finanțare – 30 Noiembrie 2026 – 6 Decembrie 2026
Semnarea acordului de finanțare. Acordul de finanțare va fi transmis  către solicitanții selectați pentru analiză și semnare în perioada 7 Decembrie – 18 Decembrie. După ce Fundația și solicitanții selectați au semnat acordul de grant, 50% din fondurile vor fi transferate solicitanților, cu excepția cazului în care mai trebuie obținute licențe și permise (a se vedea „Eligibilitate, punctul 3"). 
Implementarea proiectului –  durata de implementare a proiectelor este de maxim 6 luni, până la data de 30 iunie 2027. Asistența tehnică pentru beneficiarii de granturi va fi disponibilă din partea echipei Relația cu Comunitățile pe parcursul acestei perioade, prin telefon și/sau personal.
Raportarea intermediară a progresului - beneficiarii vor furniza o actualizare a progresului proiectului la jumătatea perioadei de implementare, în martie 2027. FUNDAȚIA va vizita proiectele finanțate pentru a ajuta la pregătirea raportului de progres privind implementarea proiectului. Pe baza raportului intermediar diferența de 50% din finanțare va fi transferat către Beneficiar. 
Finalizarea și evaluarea proiectului - FUNDAȚIA va efectua o scurtă analiză pentru a evalua proiectul în raport cu rezultatele preconizate. Beneficiarii vor fi rugați să completeze un formular de evaluare pentru a contribui la proiectarea viitoarelor runde de finanțare.

AȘTEPTĂRI FAȚĂ DE BENEFICIARII SELECTAȚI
Transparența achizițiilor. Candidații selectați vor trebui să solicite aprobarea prealabilă a FUNDAȚIEI pentru achizițiile de bunuri sau servicii de peste 500 EUR.

Angajamentul față de practicile de afaceri responsabile. Solicitanții selectați vor trebui să semneze o declarație prin care declară că se aliniază la orientările de achiziție ale FUNDAȚIEI .

Monitorizare și raportarea scrisă în timp util. Solicitanții selectați vor coopera cu FUNDAȚIA pentru a furniza raportul de progres în timp util, în conformitate cu termenele de raportare ale programului pentru întreprinderi.

Participare la sesiuni de feedback privind implementarea Fondului. Solicitanții selectați vor oferi feedback către FUNDAȚIE pentru a contribui la ajustarea și îmbunătățirea viitoarelor runde de finanțare.

Implicare în evenimentele organizate de FUNDAȚIE despre programul de finanțare cu participarea reprezentanților mass-media și alte părți interesate cu privire la mecanismul de granturi. FUNDAȚIA va organiza evenimente cu mass-media și părțile interesate locale. Întreprinderile/antreprenorii care beneficiază de finanțare în cadrul Fondului Carpathia vor colabora cu FUNDAȚIA și vor participa la aceste evenimente. În acest sens vor fi de acord cu promovarea afacerilor de către Fundație pe diferite canale de comunicare.

DATE DE CONTACT
Pentru mai multe informații sau pentru a trimite formularul de cerere, contactați echipa de Afaceri Verzi din cadrul Fundației Conservation Carpathia la: adresa de e-mail m.petrișor@carpathia.org 

